Държавен вестник, бр. 52, 2019 г., стр. 31

БРОЙ  52	
Д Ъ Р Ж А В Е Н  В Е С Т Н И К 	
СТР.  31  
(6) Не се финансира придобиването на авто-
мобили и други транспортни средства, които се 
използват за спомагателна дейност по придвиж-
ване на лицето с трайни увреждания, управител 
на едноличното предприятие.
Чл. 18. (1) Средствата по компонент 4 за 
осигуряване на стартов оборотен капитал за 
придобиване на материални запаси (материали 
и/или стоки) не може да превишават 15 % от 
исканите средства.
(2) Кандидатът задължително представя в 
конкурсното предложение спецификация на мате-
риалните запаси (материалите за производствени 
нужди, стоките за търговска дейност т.н.), които 
предстои да се придобият.
Чл. 19. (1) Финансовите средства по компонент 
5 не може да бъдат повече от 8 % от исканото 
финансиране. 
(2) Средствата по ал. 1 се използват за по-
криване на таксата за участие в краткосрочен 
квалификационен курс, имащ пряко отношение 
към ефективното и професионално извършване 
на дейностите от втора група. 
Чл. 20. Средствата за реализация на проектни-
те предложения се отпускат само при наличието 
на достатъчни писмено формулирани аргументи 
и доказателства, че с тяхна помощ се генерира 
устойчива печалба при осъществяване на дей-
ностите от втора група.
Раздел III
Процедура на оценяване, класиране и финанси-
ране на конкурсните предложения 
Чл. 21. Кандидатите представят за оценка в 
АХУ конкурсни предложения, съдържащи по-
пълнен формуляр (приложение № 1), бюджет за 
дейностите от първа група (приложение № 2), 
бюджет за дейностите от втора група (приложение 
№ 3), документи и декларации.
Чл. 22. (1) Конкурсните предложения се оце-
няват от комисия, определена със заповед на 
изпълнителния директор на Агенцията за хората 
с увреждания.
(2) Комисията разглежда получените конкурсни 
предложения и ги оценява по посочените в чл. 23 
критерии за оценка, като за всеки показател се 
дават точки, определени в таблицата по чл. 24.
(3) Конкурсните предложения се подреждат 
по низходящ ред в съответствие с получения 
среден брой точки, определен въз основа на об-
щите оценки за дадено предложение на всички 
членове на комисията. 
Чл. 23. Специфичните показатели за оценка 
на конкурсните предложения са следните:
1. точност и пълнота на формуляра – форму-
лярът е с попълнени точки и подточки, инфор-
мацията в него е ясна и аргументирана, между 
отделните точки и подточки е налице обвързаност, 
последователност и логика; не са допуснати вът­
решни противоречия, необосновани повторения и 
технически грешки, изкривяващи съдържанието 
на предложението;
2. обективност и обоснованост на предложе-
нието – предложението дава ясна представа за 
целите и намеренията на кандидата във връзка 
с реализирането на инвестиционния проект и 
устойчивото развитие на печеливш самостоятелен 
бизнес в течение най-малкото на 36 месеца; то 
се основава на съвкупност от обективни данни, 
характеризиращи конкретната пазарна ситуация, 
в която ще се изпълнява, на производствено-
технологичните реалности, които трябва да 
се имат предвид при започване и развитие на 
самостоятелния бизнес, на управленските, ква-
лификационните и професионалните умения на 
собственика да развива ефективно собствения 
си бизнес; в него са представени необходимите 
доказателства, че очакваните резултати ще бъдат 
постигнати в максимална степен, че съществува-
щите рискове се виждат, оценяват се адекватно 
и са предприети подходящи превантивни мерки 
за тяхното избягване;
3. реалистичност на очакваните резултати –  
очакваните резултати от дейностите от първа 
група са точно формулирани, еднозначно са опре-
делени, количествено са измерими, обвързани са 
с конкретни срокове и са постижими в рамките 
на инвестиционния период;
4. пълнота и изчерпателност на дейности-
те – предложението включва списък и подробно 
описание на всички взаимносвързани дейности, 
отделно тези от първа група и тези от втора гру-
па, които предстои да се извършат във връзка с 
реализацията на инвестиционния проект и през 
слединвестиционния етап, като за всяка дейност 
са определени необходимите за изпълнението 
є конкретни разходи, а за дейностите от втора 
група са определени и получаваните приходи; 
размерът на разходите за дейностите от първа 
група се основава и гарантира от оферта, специ-
ално избрана измежду най-малко три актуални 
конкурентни оферти на доставчици на активи и 
услуги, от специализирани справочници и/или 
други източници на релевантна информация, 
като изборът є е обоснован; при определяне на 
разходите и приходите за дейностите от втора 
група са използвани обичайните за дадената 
дейност стандартни показатели, нормативи и 
норми, обективни разчетни величини, като в тези 
случаи, където това е необходимо, са посочени 
собствени отчетни и статистически данни или 
данни от външни независими източници;
5. точност, обективност, нагледност и прозрач-
ност на бюджета – изготвеният бюджет в макси-
мална степен точно и ясно отразява планираните 
еднократни разходи, свързани с извършване на 
предвидените в инвестиционния проект дейности 
от първа група, които трябва да съответстват 
по размер и структура на утвърдените лимити; 
текущите приходи и разходи ясно и еднозначно 
разкриват намеренията на кандидата и перспек-
тивите в развитието на едноличното предприятие 
на лицето с трайни увреждания, като отразяват в 
пълен мащаб конкретните операции, мероприятия 
и дейности от втора група, които е предвидено 
да бъдат изпълнени през първите 12 месеца от 
дейностите по втора група;
6. устойчивост на дейностите от втора гру-
па – предложението съдържа аргументирани 
основания и доказателства, че кандидатът ще 
може да осигури своята трудова заетост за целия 
период от минимум 36 месеца, произтичащи от 
реалистичната оценка на пазарните перспекти-
ви, изградения капацитет и възможностите за 
последващо финансиране.
Чл. 24. (1) При определяне на точките по 
специфични показатели се попълва следната 
таблица, в която за всеки специфичен показател 
е утвърден коефициент за тежест: